Document ID: 32011D0895

A TANÁCS 895/2011/EU HATÁROZATA
(2011. december 19.)
a 2002/546/EK határozatnak az alkalmazási ideje tekintetében történő módosításáról
AZ EURÓPAI UNIÓ TANÁCSA,
tekintettel az Európai Unió működéséről szóló szerződésre és különösen annak 349. cikkére,
tekintettel az Európai Bizottság javaslatára,
a jogalkotási aktus tervezetének a nemzeti parlamenteknek való továbbítását követően,
tekintettel az Európai Parlament véleményére (1),
különleges jogalkotási eljárás keretében,
mivel:
(1)
A 2002/546/EK tanácsi határozat (2) felhatalmazza Spanyolországot arra, hogy 2011. december 31-ig az „Arbitrio sobre las Importaciones y Entregas de Mercancías en las islas Canarias” (a továbbiakban: az AIEM-adó) elnevezésű adó vonatkozásában mentességet vagy kedvezményt nyújtson egyes, a Kanári-szigeteken helyben előállított termékekre. Az említett határozat melléklete felsorolja azokat a termékeket, amelyekre alkalmazható az AIEM-adó alóli mentesség vagy az arra vonatkozó kedvezmény. A helyben előállított termékek és az egyéb termékek adóztatásában jelentkező különbség - a terméktől függően - nem haladhatja meg az 5, a 15 vagy a 25 %-ot.
(2)
A 2002/546/EK határozat alkalmazási idejét indokolt két évvel meghosszabbítani, mivel az e határozat alapján adott engedélyt alátámasztó alapvető feltételek változatlanok maradtak. Erre vonatkozóan a Kanári-szigeteken alkalmazandó AIEM-adóra vonatkozó különleges szabályok alkalmazásáról szóló, a Tanács részére készített, 2008. augusztus 28-i bizottsági jelentés megerősítette, hogy az AIEM-adó kielégítő módon működik, ezért nincs szükség a 2002/546/EK határozat módosítására.
(3)
A Bizottság által a spanyol hatóságoktól kapott jelentés pedig megerősíti, hogy a Kanári-szigeteken helyben előállított termékek egy meghatározott köre számára az AIEM-adó tekintetében biztosított teljes mentesség, illetve részleges kedvezmények engedélyezését megalapozó hátrányok továbbra is fennállnak.
(4)
A 2002/546/EK határozatot ennek megfelelően módosítani kell,
ELFOGADTA EZT A HATÁROZATOT:
1. cikk
A 2002/546/EK határozat 1. cikke (1) bekezdésének első mondatában a „2011. december 31.” időpont helyébe a „2013. december 31.” időpont lép.
2. cikk
Ez a határozat az elfogadásának napján lép hatályba.
3. cikk
Ennek a határozatnak a Spanyol Királyság címzettje.
Kelt Brüsszelben, 2011. december 19-én.

Labels: 2
18